plutarchus.de-iside-et-osiride-351c-384c 39
ἡ δὲ Τυφῶνος ἐπιβουλὴ καὶ τυραννὶς αὐχμοῦ δύναμις ἦν ἐπικρατήσαντος καὶ διαφορήσαντος τήν τε γεννῶσαν ὑγρότητα τὸν Νεῖλον καὶ αὔξουσαν . ἡ δὲ συνεργὸς αὐτοῦ βασιλὶς Αἰθιόπων αἰνίττεται πνοὰς νοτίους ἐξ Αἰθιοπίας · ὅταν γὰρ αὗται τῶν ἐτησίων ἐπικρατήσωσι τὰ νέφη πρὸς τὴν Αἰθιοπίαν ἐλαυνόντων , καὶ κωλύσωσι τοὺς τὸν Νεῖλον αὔξοντας ὄμβρους καταρραγῆναι , κατέχων ὁ Τυφὼν ἐπιφλέγει , καὶ τότε κρατήσας παντάπασι τὸν Νεῖλον εἰς ἑαυτὸν ὑπʼ ἀσθενείας συσταλέντα καὶ ῥυέντα κοῖλον καὶ ταπεινὸν ἐξέωσεν εἰς τὴν θάλασσαν . ἡ γὰρ λεγομένη κάθειρξις εἰς τὴν σορὸν Ὀσίριδος οὐδὲν ἔοικεν ἀλλʼ ἢ κρύψιν ὕδατος καὶ ἀφανισμὸν αἰνίττεσθαι · διὸ μηνὸς Ἀθὺρ ἀφανισθῆναι τὸν Ὄσιριν λέγουσιν , ὅτε τῶν ἐτησίων ἀπολειπόντων παντάπασιν ὁ μὲν Νεῖλος ὑπονοστεῖ , γυμνοῦται δʼ ἡ χώρα · μηκυνομένης δὲ τῆς νυκτός , αὔξεται τὸ σκότος , ἡ δὲ τοῦ φωτὸς μαραίνεται καὶ κρατεῖται δύναμις , οἱ ἱερεῖς ἄλλα τε δρῶσι σκυθρωπὰ καὶ βοῦν διάχρυσον ἱματίῳ μέλανι βυσσίνῳ περιβάλλοντες ἐπὶ πένθει τῆς θεοῦ δεικνύουσι ( βοῦν γὰρ Ἴσιδος εἰκόνα καὶ γῆν νομίζουσιν ) ἐπὶ τέσσαρας ἡμέρας ἀπὸ τῆς ἑβδόμης ἐπὶ δέκα ἑξῆς . καὶ γὰρ τὰ πενθούμενα τέσσαρα , πρῶτον μὲν ὁ Νεῖλος ἀπολείπων καὶ ὑπονοστῶν , δεύτερον δὲ τὰ βόρεια πνεύματα κατασβεννύμενα κομιδῇ τῶν νοτίων ἐπικρατούντων , τρίτον δὲ τὸ τὴν ἡμέραν ἐλάττονα γίγνεσθαι τῆς νυκτός , ἐπὶ πᾶσι δʼ ἡ τῆς γῆς ἀπογύμνωσις ἅμα τῇ τῶν φυτῶν ψιλότητι τηνικαῦτα φυλλορροούντων . τῇ δʼ ἐνάτῃ ἐπὶ δέκα νυκτὸς ἐπὶ θάλασσαν κατίασι · καὶ τὴν ἱερὰν κίστην , οἱ στολισταὶ καὶ οἱ ἱερεῖς ἐκφέρουσι χρυσοῦν ἐντὸς ἔχουσαν κιβώτιον , εἰς ὃ ποτίμου λαβόντες ὕδατος ἐγχέουσι , καὶ γίγνεται κραυγὴ τῶν παρόντων ὡς εὑρημένου τοῦ Ὀσίριδος · εἶτα γῆν κάρπιμον φυρῶσι τῷ ὕδατι , καὶ συμμίξαντες ἀρώματα καὶ θυμιάματα τῶν πολυτελῶν ἀναπλάττουσι μηνοειδὲς ἀγαλμάτιον · καὶ τοῦτο στολίζουσι καὶ κοσμοῦσιν , ἐμφαίνοντες ὅτι γῆς οὐσίαν καὶ ὕδατος τοὺς θεοὺς τούτους νομίζουσι .
Lemmas: ὁ δέ Τυφῶν ἐπιβουλή καί τυραννίς αὐχμός δύναμις εἰμί ἐπικρατέω καί διαφορέω ὁ τε γεννάω ὑγρότης ὁ Νεῖλος καί αὐξάνω . ὁ δέ συνεργός αὐτός βασιλίς Αἰθίοψ αἰνίσσομαι πνοή νότιος ἐκ Αἰθιοπία · ὅταν γάρ οὗτος ὁ ἐτήσιος ἐπικρατέω ὁ νέφος πρός ὁ Αἰθιοπία ἐλαύνω , καί κωλύω ὁ ὁ Νεῖλος αὐξάνω ὄμβρος καταρρήγνυμι , κατέχω ὁ Τυφῶν ἐπιφλέγω , καί τότε κρατέω παντάπασι ὁ Νεῖλος εἰς ἑαυτοῦ ὑπό ἀσθένεια συστέλλω καί ῥέω κοῖλος καί ταπεινός ἐξωθέω εἰς ὁ θάλασσα . ὁ γάρ λέγω κάθειρξις εἰς ὁ σορός Ὄσιρις οὐδείς ἔοικα ἀλλά ἤ κρύψις ὕδωρ καί ἀφανισμός αἰνίσσομαι · διό μείς Ἀθύρ ἀφανίζω ὁ Ὄσιρις λέγω , ὅτε ὁ ἐτήσιος ἀπολείπω παντάπασι ὁ μέν Νεῖλος ὑπονοστέω , γυμνόω δέ ὁ χώρα · μηκύνω δέ ὁ νύξ , αὐξάνω ὁ σκότος , ὁ δέ ὁ φώς μαραίνω καί κρατέω δύναμις , ὁ ἱερεύς ἄλλος τε δράω σκυθρωπός καί βοῦς διάχρυσος ἱμάτιον μέλας βύσσινος περιβάλλω ἐπί πένθος ὁ θεός δείκνυμι ( βοῦς γάρ Ἶσις εἰκών καί γῆ νομίζω ) ἐπί τέσσαρες ἡμέρα ἀπό ὁ ἕβδομος ἐπί δέκα ἑξῆς . καί γάρ ὁ πενθέω τέσσαρες , πρῶτος μέν ὁ Νεῖλος ἀπολείπω καί ὑπονοστέω , δεύτερος δέ ὁ βόρειος πνεῦμα κατασβέννυμι κομιδῇ ὁ νότιος ἐπικρατέω , τρίτος δέ ὁ ὁ ἡμέρα ἐλαχύς γίγνομαι ὁ νύξ , ἐπί πᾶς δέ ὁ ὁ γῆ ἀπογύμνωσις ἅμα ὁ ὁ φυτόν ψιλότης τηνικαῦτα φυλλορροέω . ὁ δέ ἔνατος ἐπί δέκα νύξ ἐπί θάλασσα κατέρχομαι · καί ὁ ἱερός κίστη , ὁ στολιστής καί ὁ ἱερεύς ἐκφέρω χρύσεος ἐντός ἔχω κιβώτιον , εἰς ὅς πότιμος λαμβάνω ὕδωρ ἐγχέω , καί γίγνομαι κραυγή ὁ πάρειμι ὡς εὑρίσκω ὁ Ὄσιρις · εἶτα γῆ κάρπιμος φυράω ὁ ὕδωρ , καί συμμείγνυμι ἄρωμα καί θυμίαμα ὁ πολυτελής ἀναπλάσσω μηνοειδής ἀγαλμάτιον · καί οὗτος στολίζω καί κοσμέω , ἐμφαίνω ὅτι γῆ οὐσία καί ὕδωρ ὁ θεός οὗτος νομίζω .